રાજસ્થાન સરકારે ગુર્જર સહિત પાંચ અન્ય જાતિને 50 ટકાની કાયદાકીય સીમા અંતર્ગત એક ટકો આરક્ષણ આપવાનો નિર્ણય કર્યો છે. પ્રદેશ ભાજપા સરકારે એક સર્કુલરના માધ્યમથી ગુરૂવારનાં રોજ મંત્રીમંડળની પરવાનગી લઇ આ અંગે નિર્ણય કર્યો છે. રાજસ્થાનનાં સંસદીય કાર્યમંત્રી રાજેન્દ્ર રાઠોડે જણાવ્યું કે, ગુર્જર સહિત પાંચ જાતિઓને અત્યંત પછાત વર્ગની શ્રેણી અંતર્ગત એક ટકાની આરક્ષણ આપવાનો નિર્ણય કર્યો છે.